*Projekts*

Līdzdarbības līgums

par valsts pārvaldes uzdevuma – sabiedrības kritiskās domāšanas

stiprināšana attiecībā uz mediju saturu un mediju atbildīguma

veicināšana – veikšanu

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**, reģistrācijas Nr.90000042963, juridiskā adrese: K.Valdemāra iela 11a, Rīga, LV-1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojasvalsts sekretāre **Dace Vilsone**, no vienas puses, un

\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes loceklis \_\_\_\_\_\_\_\_\_\_, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 40.panta otro daļu, 41.panta pirmo daļu un 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 5.1.9 un 5.1.12 punktu;

ņemot vērā MINISTRIJAS izsludinātā konkursa „Par valsts pārvaldes uzdevuma – sabiedrības kritiskās domāšanas stiprināšana attiecībā uz mediju saturu un mediju atbildīguma veicināšana – veikšanu” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
	1. MINISTRIJA deleģē *Pilnvarotajai institūcijai* veikt valsts pārvaldes uzdevumu – stiprināt sabiedrības kritisko domāšanu attiecībā uz mediju saturu un veicināt mediju atbildīgumu (turpmāk – Pārvaldes uzdevums):
		1. īstenot diskusijas un veikt labākās prakses, tai skaitā starptautiskās prakses, apkopošanu par Latvijas situācijai piemērotākajiem mediju ētikas pamatprincipiem un vadlīnijām;
		2. īstenot publicitātes pasākumus ar mērķi informēt sabiedrību par mediju ombudu;
		3. īstenot izglītojošo darbu par vārda brīvības jautājumiem, mediju nozīmi un atbildību, medija un žurnālista tiesībām un pienākumiem, iespēju robežās piesaistot starptautiskus partnerus;
		4. nodrošināt sabiedrības informēšanu par mediju ombuda darbības ietvaros konstatētajām mediju nozares aktualitātēm un problēmjautājumiem.
	2. Pārvaldes uzdevuma veikšanas laiks ir 3 (trīs) gadi no šā Līguma spēkā stāšanās dienas.
	3. Pārvaldes uzdevuma veikšanas vieta ir Latvija un ar Pārvaldes uzdevuma veikšanu saistītās ārvalstis.
2. **Pārvaldes uzdevuma izpildes kārtība un sasniedzamie rezultatīvie rādītāji**
	1. *Pilnvarotā institūcija* apņemas šā Līguma 1.1.punktā norādītā Pārvaldes uzdevuma ietvaros sasniegt šādus rezultatīvos rādītājus:
		1. katru gadu nodrošināt vismaz 1 (vienu) diskusiju ar mediju nozares profesionālās un akadēmiskās vides pārstāvjiem par Latvijas situācijai piemērotākajiem mediju ētikas pamatprincipiem un vadlīnijām, analizējot labāko starptautisko praksi;
		2. katru gadu izveidot vismaz 1 (vienu) informatīvo materiālu, kurā apkopota informācija par mediju ombuda līdzšinējo praksi un skaidrots ētikas kodeksā iekļauto ētikas principu tvērums un praktiski piemērošanas apsvērumi;
		3. katru gadu īstenot vismaz 2 (divus) publicitātes pasākumus, kas informē sabiedrību par mediju ombudu un tā darbību;
		4. katru gadu īstenot vismaz 1 (vienu) izglītojošu semināru, kas veicina sabiedrības izpratni par vārda brīvības jautājumiem, mediju nozīmi un atbildību, medija un žurnālista tiesībām un pienākumiem;
		5. katru gadu īstenot vismaz 1 (vienu) izglītojošu semināru valsts institūcijām, tai skaitā tiesībsargājošām institūcijām, par vārda brīvības jautājumiem, mediju nozīmi un atbildību, medija un žurnālista tiesībām un pienākumiem;
		6. katru gadu īstenot vismaz 1 (vienu) izglītojošu semināru, mediju nozares profesionāļiem un žurnālistiem par vārda brīvības jautājumiem, mediju un žurnālista, pienākumiem, tiesībām un atbildību, iespēju robežās piesaistot starptautiskus partnerus;
		7. katru gadu izveidot vismaz 1 (vienu) analītisko materiālu par mediju nozares vērtējumu kopumā, nepieciešamajiem pilnveidojumiem, tai skaitā normatīvā regulējuma pilnveidošanu;
		8. nodrošināt sabiedrības pastāvīgu informēšanu par mediju ombuda darbību *Pilnvarotās institūcijas* tīmekļvietnē, kurā izvietoti arī šā Līguma 2.1.2. un 2.1.7.punktā minētie izstrādātie informatīvie un analītiskie materiāli.
	2. *Pilnvarotā institūcija* apņemas iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	3. Pārvaldes uzdevuma veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* nodrošina, ka Pārvaldes uzdevuma ietvaros noteikto rezultatīvo rādītāju sasniegšanai netiek piesaistīts finansējums no citiem valsts budžeta finansējuma avotiem, tādējādi novēršot iespējamību, ka tiek saņemts dubults finansējums Līgumā noteikto vienu un to pašu rezultatīvo rādītāju sasniegšanai. *Pilnvarotā institūcija* papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām organizācijām.
3. **Savstarpējo norēķinu kārtība**
	1. MINISTRIJA, pamatojoties uz likumu „Par valsts budžetu 2024.gadam un budžeta ietvaru 2024., 2025. un 2026.gadam”, valsts budžeta programmas 27.00.00 „Mediju politikas īstenošana” finanšu līdzekļu sadales komisijas 2024.gada 11.janvāra sēdes protokolu Nr.1 un kultūras ministra 2024.gada 12.janvārī apstiprināto tāmi, un konkursa komisijas 2024.gada \_\_.\_\_\_\_\_\_\_\_ lēmumu, piešķir *Pilnvarotajai institūcijai* finansējumu **159 762,00 *euro*** (viens simts piecdesmit deviņi tūkstoši septiņi simti sešdesmit divi *euro*, 00 centi) apmērā saskaņā ar šim Līgumam pievienoto Pārvaldes uzdevuma īstenošanai nepieciešamo izdevumu tāmi (Līguma 1.pielikums) šā Līguma 1.1.punktā norādītā Pārvaldes uzdevuma īstenošanai un šā Līguma 2.1.punktā noteikto rezultatīvo rādītāju sasniegšanai no 2024.gada \_\_\_.\_\_\_\_\_\_\_\_ līdz 2027.gada \_\_\_.\_\_\_\_\_\_\_\_, un konkrēti:
		1. **53 254,00 *euro*** (piecdesmit trīs tūkstoši divi simti piecdesmit četri *euro*, 00 centi) Pārvaldes uzdevuma īstenošanai un šā Līguma 2.1.punktā noteikto rezultatīvo rādītāju sasniegšanai no 2024.gada \_\_\_.\_\_\_\_\_\_\_\_ līdz 2025.gada \_\_\_.\_\_\_\_\_\_\_\_;
		2. **53 254,00 *euro*** (piecdesmit trīs tūkstoši divi simti piecdesmit četri *euro*, 00 centi) Pārvaldes uzdevuma īstenošanai un šā Līguma 2.1.punktā noteikto rezultatīvo rādītāju sasniegšanai 2025.gada \_\_\_.\_\_\_\_\_\_\_\_ līdz 2026.gada \_\_\_.\_\_\_\_\_\_\_\_;
		3. **53 254,00 *euro*** (piecdesmit trīs tūkstoši divi simti piecdesmit četri *euro*, 00 centi) Pārvaldes uzdevuma īstenošanai un šā Līguma 2.1.punktā noteikto rezultatīvo rādītāju sasniegšanai 2026.gada \_\_\_.\_\_\_\_\_\_\_\_ līdz 2027.gada \_\_\_.\_\_\_\_\_\_\_\_.
	2. MINISTRIJA piešķirto finansējumu pārskaita uz *Pilnvarotās institūcijas* šajā Līgumā norādīto kontu Valsts kasē vai Eiropas Ekonomikas zonā reģistrētā kredītiestādē šādā kārtībā:
		1. Pārvaldes uzdevuma īstenošanai un šā Līguma 2.1.punktā noteikto rezultatīvo rādītāju sasniegšanai no 2024.gada \_\_\_.\_\_\_\_\_\_\_\_ līdz 2025.gada \_\_\_.\_\_\_\_\_\_\_\_ 5 (piecu) darba dienu laikā pēc šā Līguma spēkā stāšanās;
		2. 5 (piecu) darba dienu laikā pēc pārskata par Pārvaldes uzdevuma izpildi iepriekšējā Līguma izpildes perioda gadā apstiprināšanas saskaņā ar šā Līguma 4.4.punktu:
			1. Pārvaldes uzdevuma īstenošanai un šā Līguma 2.1.punktā noteikto rezultatīvo rādītāju sasniegšanai 2025.gada \_\_\_.\_\_\_\_\_\_\_\_ līdz 2026.gada \_\_\_.\_\_\_\_\_\_\_\_;
			2. Pārvaldes uzdevuma īstenošanai un šā Līguma 2.1.punktā noteikto rezultatīvo rādītāju sasniegšanai 2026.gada \_\_\_.\_\_\_\_\_\_\_\_ līdz 2027.gada \_\_\_.\_\_\_\_\_\_\_\_.
	3. Ja, izlietojot piešķirto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevuma īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk nekā 10 % no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	4. *Pilnvarotā institūcija* ne vairāk kā 25 % no Pārvaldes uzdevuma īstenošanai piešķirtā finansējuma drīkst izlietot Pārvaldes uzdevuma īstenošanai nepieciešamo administratīvo izmaksu segšanai. Administratīvās izmaksas ir ***Pilnvarotās institūcijas*** vispārēja rakstura izmaksas, kas nav tieši saistītas ar katra atsevišķa Pārvaldes uzdevumā ietilpstošā pasākumaveikšanu, piemēram, Pārvaldes uzdevuma vadības un koordinēšanas izmaksas, grāmatvedības izmaksas un valsts sociālās apdrošināšanas obligātās iemaksas.
	5. Ja tiek izdarīti grozījumi likumā par valsts budžetu kārtējam gadam un vidēja termiņa budžeta ietvaru vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
4. **Pārskatu sniegšanas un darbības kontroles kārtība**
	1. *Pilnvarotajai institūcijai* deleģētā Pārvaldes uzdevuma izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
	2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevuma izpildi. *Pilnvarotās institūcijas* pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevuma izpildi.
	3. *Pilnvarotā institūcija* iesniedz MINISTRIJĀ pārskatus par Pārvaldes uzdevuma izpildi un piešķirtā valsts budžeta finansējuma izlietojumu, kas sagatavojami saskaņā ar šā Līguma pielikumā pievienoto atskaites veidlapu (Līguma 2.pielikums) un kuriem pievienojamas darījumu apliecinošu dokumentu kopijas, tai skaitā Valsts kases vai Eiropas Ekonomikas zonā reģistrētas kredītiestādes konta izdrukas, šādos termiņos:
		1. līdz 2025.gada \_\_\_.\_\_\_\_\_\_\_\_ pārskatu par Pārvaldes uzdevumu izpildi un piešķirtā valsts budžeta finansējuma izlietojumu no 2024.gada \_\_\_.\_\_\_\_\_\_\_\_ līdz 2025.gada \_\_\_.\_\_\_\_\_\_\_\_;
		2. līdz 2026.gada \_\_\_.\_\_\_\_\_\_\_\_ pārskatu par Pārvaldes uzdevumu izpildi un piešķirtā valsts budžeta finansējuma izlietojumu no 2025.gada \_\_\_.\_\_\_\_\_\_\_\_ līdz 2026.gada \_\_\_.\_\_\_\_\_\_\_\_;
		3. līdz 2027.gada \_\_\_.\_\_\_\_\_\_\_\_ pārskatu par Pārvaldes uzdevumu izpildi un piešķirtā valsts budžeta finansējuma izlietojumu no 2026.gada \_\_\_.\_\_\_\_\_\_\_\_ līdz 2027.gada \_\_\_.\_\_\_\_\_\_\_\_.
	4. MINISTRIJA 10 (desmit) darba dienu laikā pēc šā Līguma 4.3.punktā minētā pārskata par Pārvaldes uzdevuma izpildi un piešķirtā valsts budžeta finansējuma izlietojumu saņemšanas izvērtē Pārvaldes uzdevuma izpildes ietvaros sasniegto rezultatīvo rādītāju izpildi un piešķirtā finansējuma izlietojumu, lūdz veikt precizējumus vai sniegt skaidrojumus, ja tādi nepieciešami, un apstiprina pārskatu.
5. **Personas datu apstrāde**
	1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
	2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
	3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
	4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
	5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
6. **Pušu atbildība**
	1. *Pilnvarotā institūcija* apņemas izlietot piešķirto finansējumu tikai Pārvaldes uzdevuma veikšanai. *Pilnvarotā institūcija*, izlietojot piešķirto finansējumu, ir atbildīga par Latvijas Republikas saistošo normatīvo aktu ievērošanu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
7. **Nepārvarama vara**
	1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 7.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
8. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	6. *Pilnvarotā institūcija* ne vēlāk kā 10 (desmit) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod MINISTRIJAI visu ar Pārvaldes uzdevuma veikšanu saistīto izstrādāto dokumentāciju un informāciju;
		3. iesniedz MINISTRIJAI Līguma izpildes pārskatu.
9. **Citi noteikumi**
	1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	2. Pušu kontaktinformācija saziņai ar Līguma izpildi saistītos jautājumos:
		1. MINISTRIJAS e-adrese: \_DEFAULT@90000042963;
		2. *Pilnvarotās institūcijas* e-adrese: \_\_\_\_\_\_\_\_\_\_\_\_\_\_\_.
	3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad par to ne vēlāk kā 3 (trīs) dienu laikā paziņo rakstiski otrai Pusei.
	4. Visus strīdus un domstarpības, kas varētu rasties, izpildot Pārvaldes uzdevumu, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	5. Līgums ar 2 (diviem) pielikumiem sagatavots latviešu valodā uz \_\_ (\_\_\_\_\_\_\_\_) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
10. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** |  |
| K.Valdemāra iela 11a, Rīga, LV-1364 |  |
| Reģistrācijas Nr.90000042963 |  |
| Valsts kase  |  |
| Kods: TRELLV22 |  |
| Konts: LV74TREL222051114200B |  |
| Valsts sekretāre |  |
| D.Vilsone |  |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU